Folketing
2007-01-11

Det var jo nok også et eller andet sted ud fra både en forståelse af bibliotekernes rolle for kultur, for demokrati og for at sikre en større videnspredning og i en erkendelse af, at der faktisk er kommet mange nye opgaver til, baggrunden for, at man også fra regeringens side syntes, at det var en god idé, at bibliotekerne fik flere penge. Når bibliotekerne så får væsentlig færre penge, skal man været præget af en usædvanlig stor optimisme, en måske lidt påtaget optimisme, for med begejstring i stemmen at sige, at det næsten går bedre, end man kunne have forventet. Den opgave påtog Venstres og Dansk Folkepartis ordførere sig, hvorimod at den konservative ordførers og ministerens synspunkt måske var sådan lidt mere skeptisk over for udviklingen, og det sidste tror jeg er klogt. Når man snakker om biblioteker, kan det dele sig i to diskussioner, som hænger sammen, men som alligevel kan være lidt vanskelige at føre samtidig. Den ene er diskussionen om kommunernes økonomi.